กรุงเทพมหานคร เตรียมจัดถนนคนเดิน เพื่อกระตุ้นเศรษฐกิจและการท่องเที่ยว ที่ถนนสีลม-เยาวราช ระหว่างวันที่ 13-15 ธันวาคมนี้
กรุงเทพมหานคร เตรียมจัดถนนคนเดิน เพื่อกระตุ้นเศรษฐกิจและการท่องเที่ยว ที่ถนนสีลม-เยาวราช ระหว่างวันที่ 13-15 ธันวาคมนี้ร.ต.อ.พงศกร ขวัญเมือง โฆษกของกรุงเทพมหานคร เปิดเผยว่า กรุงเทพมหานครได้รับนโยบายจากนายกรัฐมนตรีในการจัดกิจกรรมเพื่อกระตุ้นเศรษฐกิจและการท่องเที่ยวด้วยการจัดถนนคนเดินหรือ Walking Street ซึ่งจะจัดในวันที่ 13-14 ธันวาคมนี้ก่อน ที่ถนนเยาวราช โดยจะปิดถนนบริเวณแยกราชวงศ์ถึงแยกเฉลิมบุรี รวมถึงซอยแปลงนาม ตั้งแต่เวลา 17.00 น.-24.00 น.ซึ่งจะปิดช่องการจราจรด้านซ้ายสุด 1 ช่องทาง และด้านขวาสุด 1 ช่องทาง เพื่อให้รถสามารถสัญจรได้ สำหรับวันที่ 15 ธันวามคมนี้มีกำหนดจัดงาน 2 แห่งคือ ถนนเยาวราชโดยจะมีการปิดถนนเต็มรูปแบบตั้งแต่เวลา 19.00 น.-24.00 น. และถนนสีลม จะมีการปิดถนนตั้งแต่เวลาตั้งแต่เวลา 12.00 น.-22.00 น. สำหรับถนนสีลมมีการจัดงานภายใต้แนวคิด เดิน กิน ชิม เที่ยว Walking Street at Silom โดยภายในงานจะแบ่งออกเป็น 6 ถนน อาทิ ถนนต้องชิม จะมีรวบรวมร้านอาหารเก่าแก่ที่มีอายุ 100 ปีขึ้นไป และร้านอาหารที่หาทานยาก รวมถึงร้านอาหารโบราณ ถนนวัยเก๋า ที่จะมีการจัดกิจกรรมต่างๆ สำหรับผู้สูงอายุและถนนคนกรุง ที่จะมีการนำร้านอาหารชื่อดังในกรุงเทพมหานคร รวมถึงร้านค้าที่ได้รับผลกระทบจากการจัดระเบียบของกรุงเทพมหานครในบริเวณนั้น เพื่อให้สามารถเข้ามาตั้งร้านขายอาหารหรือสินค้าต่างๆ ภายในงานได้ รวมถึงถนนข้าวสารที่จะจัดขึ้นทุกวันจันทร์ ตั้งแต่เวลา16.00 น.-24.00 น. ซึ่งจะมีการแสดงศิลปวัฒนธรรมรวมถึงการสาธิตการทำอาหารไทย โดยวันที่ 15 ธันวาคมนี้นายกรัฐมนตรีจะเป็นประธานในพิธีเปิดงาน ซึ่งจะเปิดงานที่บริเวณถนนสีลม เวลา 18.00 น. และถนนเยาวราชเวลา 19.00 น.การจัดงาน walking street ดังกล่าว จะมีการจัดงานต่อเนื่องต่อไป และวันที่ 22 ธันวาคมนี้ รัฐบาลจะมีการคิกออฟเพื่อขยายไปยังพื้นที่ต่างๆ เนื่องจากเป็นโครงการของรัฐบาลที่จะจัดทำทั้งประเทศ